Diari Oficial de la Generalitat Valenciana


Sumari del DOGV 4306, del 02-08-2002 (2002/8018)

ORDE de 3 de juliol del 2002, de la Conselleria de Cultura i Educació, per la qual es modifica la configuració i s'implanten ensenyances de grau elemental en el Conservatori Professional de Música d'Ontinyent.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/8018


Data del document
:   03-07-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Ontinyent
    * educació artística
    * música
    * centre d'ensenyament

ORDE de 3 de juliol del 2002, de la Conselleria de Cultura i Educació, per la qual es modifica la configuració i s'implanten ensenyances de grau elemental en el Conservatori Professional de Música d'Ontinyent. [2002/8018]
  
El Decret 311/1997, de 24 de desembre, del govern Valencià (DOGV de 9 de gener de 1998), va crear el Conservatori Professional de Música d'Ontinyent i va implantar en el dit centre determinades ensenyances de grau mitjà regulades en la Llei Orgànica 1/1990 de 3 d'octubre d'Ordenació General de Sistema Educatiu i en el Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà de les ensenyances de Música (BOE de 27 d'agost). Així mateix, la citada disposició va facultar la Conselleria de Cultura i Educació per a modificar, entre altres qüestions, la configuració i les ensenyances impartides.
  
En virtut d'això i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià
  
ORDENE
  
Primer
  
Es modifica la configuració del Conservatori Professional d'Ontinyent, codi 39526738, fixant la seua capacitat en 360 places.
  
Segon
  
S'implanten en el citat Conservatori, a més de les ensenyances musicals de grau mitjà, les especialitats de grau elemental següents: Violí, Viola, Violoncel, Contrabaix, Flauta, Oboé, Clarinet, Fagot, Trompa, Trompeta, Trombó, Tuba i semblants, Percussió, Saxòfon, Guitarra i Piano.
  
Tercer
  
Les especialitats instrumentals implantades vénen establides en el Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà de les ensenyances de Música, BOE de 27 d'agost, i en el decret 151/1993, de 17 d'agost, del Govern Valencià, pel qual s'establix el currículum dels graus elemental i mitjà de música i es regula l'accés als mencionats graus (DOGV 2.094)
  
Quart
  
La implantació efectiva de les especialitats autoritzades s'entén subordinada a l'existència de dotacions.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Es faculten les direccions generals de Centres Docents, d'Ordenació i Innovació Educativa i Política Lingüística, i de Personal, perquè en l'àmbit de les seues respectives competències adopten les mesures necessàries per al compliment del que en esta orde es disposa.
  
Segona
  
Esta disposició entrarà en vigor al sendemà de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 2001/2002.
  
València, 3 de juliol del 2002
  
El conseller de Cultura i Educació
  
P.S.R. (art. 4.1 Decret 111/2000, DOGV núm. 3798, de 21 juliol)
  
La subsecretària